**บทที่ ๒**

**สภาพทั่วไปและข้อมูลพื้นฐานขององค์การบริหารส่วนตำบลเขาโร**

**2.1 ข้อมูลเกี่ยวกับที่ตั้ง อาณาเขต เขตการปกครอง ประชากร การศึกษา สาธารณสุข ความปลอดภัยใน**

**ชีวิตและทรัพย์สิน และทรัพยากรธรรมชาติ**

**2.1.1 สภาพทั่วไป**

**(1)ประวัติความเป็นมาตำบลเขาโร อำเภอทุ่งสง จังหวัดนครศรีธรรมราช**

ก่อนปีพุทธศักราช 2440 ทุ่งสงแบ่งการปกครอง ออกเป็น 3 แขวง คือ แขวงที่มาย แขวงแก้ว และแขวงทุ่งสง แต่ละแขวงมีนายปกครอง กาลต่อมายุบแขวงทั้งหมดเข้าเป็นอำเภอ เรียกว่าอำเภอสรง ภายหลังเปลี่ยนเป็นทุ่งสง

นายอำเภอคนแรกชื่อ หลวงพำนัก นิคมคาม (เที่ยง ณ นคร ) รับราชการในอำเภอนี้ตั้งแต่ พ.ศ. 2443 อำเภอทุ่งสงแบ่งการปกครองออกเป็นตำบลและหมู่บ้าน มีหัวหน้าปกครองคือกำนันผู้ใหญ่บ้าน โดยนายอำเภอเลือกตั้ง ต่อมาในระบอบประชาธิปไตย ประชาชนเลือกตั้งเองเหมือนอำเภออื่นๆ ตำบลนี้ตั้งอยู่ทางทิศตะวันตกเฉียงใต้ของตัวอำเภอ ห่างไกลประมาณ 16 กิโลเมตร

ตำบลเขาโร โบราณกาลครั้งแรกไม่ทราบว่าใครกี่ครัวเรือนอพยพเข้ามาตั้งรกรากถิ่นฐานอยู่ ณ ที่ใดก่อน ใครเป็นนายแขวงปกครองระงับทุกข์บำรุงสุขให้แก่ราษฎร ไม่สามารถค้นคว้าหาหลักฐานมาแอบอ้างได้ เพราะเวลานานไม่ทราบกี่ช่วงอายุคน ปู่ย่าตาทวดครั้งกระโน้นหาคนจำชื่อได้ไม่มีแล้ว แต่ทางสันนิฐาน บรรพบุรุษที่เข้ามาตั้งบ้านเรือนในตำบลนี้ก่อนที่อื่นน่าจะเป็นละแวกบ้านทุ่งควาย เขาโร และบ้านปากและนี้เอง เพราะสองแห่งนี้มีวัดทุ่งควายตั้งอยู่เป็นวัดเก่าแก่สร้างมานานพร้อมๆเมื่อแรกเริ่มตั้งบ้านหรือหลังก็นานไม่กี่ปีนักและที่ดังกล่าวมีท้องนาประกอบอาชีพพื้นกว้างกว่าที่อื่นมีครัวเรือนหนาแน่นผลอาสินที่ปลูกไว้ในบ้านที่ยังหลงหรืออยู่บ้านเช่า มะพร้าวมะม่วง แต่ละต้นแก่ชรานับเป็นทวดมะพร้าวย่ามะม่วงไปแล้ว

ตำบลนี้มีภูเขา 5 ลูกแต่ละลูกลักษณะคล้ายปลวก มีชื่อว่าเขาโร เขาแหลมเขาเทียมป่า เขาหอมและเขาพลู เฉพาะลูกที่ยืนตระหง่านอยู่กลางทุ่งนาเขาโรใกล้กับถนนทุ่งควาย –เขาโร มองเห็นไกลทิวทัศน์สวยงาม แต่ละลูกมีไม้หลายชนิด ที่ธรรมชาติสร้างไว้คู่กับภูเขา งอกปกคลุมแบบภูเขากัวรกทั่วๆ ไป ภายใต้ร่มเงาไม้ใหญ่ของเขาโรนั้นมีไม้โรขึ้นหนาแน่น บรรพบุรุษที่เข้ามาอยู่หัวรก ให้ชื่อภูเขาที่อยู่ในทุ่งนาว่า \*เขาโร\* และ ให้สมญานามอันเป็นมงคลชีวิตนี้ว่า \* ตำบลเขาโร\* นับเป็นมรดกชื่อที่ ปู่ย่า ตา ทวด ครั้งกระโน้นมอบให้ สืบมาจนปัจจุบัน

องค์การบริหารส่วนตำบลเขาโร จัดตั้งโดยประกาศกระทรวง มหาดไทย ลงวันที่ 19 มกราคม 2539 ประกาศจัดตั้งสภาตำบล เขาโร เป็น “ องค์การบริหารส่วนตำบลเขาโร ” ลำดับที่ 719 ในจำนวน 2,143 สภาตำบล ซึ่งประกาศจัดตั้งเป็นครั้งที่ 2 โดยลงประกาศ ใน ราชกิจจานุเบกษา เล่ม 113 ตอน 9 ง ลงวันที่ 30 มกราคม 2539 มีผลบังคับตั้งแต่ 30 มีนาคม 2539 ที่ผ่านมา  
                สภาตำบลเขาโร หลังจากยกฐานะขึ้นเป็น องค์การบริหารส่วนตำบลเขาโร ได้ใช้อาคารสภาตำบลเดิมเป็นที่ทำการ ตั้งอยู่ ณ เลขที่ 229 หมู่ที่ 3 ตำบลเขาโร อำเภอทุ่งสง จังหวัดนครศรีธรรมราช และได้ย้ายมาตั้งอยู่ ณ ที่ทำการปัจจุบัน เลขที่ 84 ถนนทุ่งสง-บางขัน หมู่ที่ 10 ตำบลเขาโร อำเภอทุ่งสง จังหวัดนครศรีธรรมราช เมื่อวันที่ 26 ธันวาคม 2546โดยได ้ของบประมาณสนับสนุนจากองค์การบริหารส่วน จังหวัดนครศรีธรรมราช มาก่อสร้างเป็นอาคารเอนกประสงค์ ชนิดชั้นเดียว

**ที่ตั้ง อาณาเขต**

องค์การบริหารส่วนตำบลเขาโร อำเภอทุ่งสง จังหวัดนครศรีธรรมราช ตั้งอยู่ทางทิศตะวันตก เฉียงใต้ของที่ว่าการอำเภอทุ่งสง ประมาณ 16 กิโลเมตรมีอาณาเขตติดต่อดังนี้

**ทิศเหนือ** ติดต่อกับ อบต.นาไม้ไผ่

**ทิศใต้** ติดต่อกับ อบต.วังหิน อ.บางขัน และ อบต.ควนเมา อ.รัษฎา

**ทิศตะวันออก** ติดต่อกับ อบต.ที่วัง และอบต.กะปาง

**ทิศตะวันตก** ติดต่อกับ อบต.วังหิน อ.บางขัน

**เนื้อที่**

องค์การบริหารส่วนตำบล มีเนื้อที่ทั้งหมดประมาณ 60,000 ไร่ หรือ 96 ตารางกิโลเมตรหรือประมาณ 10.63% ของพื้นที่ทั้งอำเภอ

### ลักษณะภูมิประเทศ

สภาพพื้นที่โดยทั่วไปขององค์การบริหารส่วนตำบลเขาโร เป็นที่ราบประกอบด้วยภูเขาเล็กๆ มีป่าไม้กระจายทั่วทั้งพื้นที่ และมีแม่น้ำตรังไหลผ่าน พื้นที่ส่วนใหญ่ใช้ในการเกษตรได้แก่ สวนยางพารา ทำนา และสวนผลไม้ มีพื้นที่จำนวนมากเป็นที่สาธารณประโยชน์ และมีแหล่งน้ำขนาดใหญ่

### ภูมิอากาศ

สภาพภูมิอากาศขององค์การบริหารส่วนตำบลเขาโร แบ่งได้ 2 ฤดู คือ

1. ฤดูร้อนเริ่มตั้งแต่ปลายเดือนธันวาคมถึงเดือนพฤษภาคม โดยจะร้อนจัดที่สุดในเดือนเมษายนและพฤษภาคม

2. ฤดูฝนจะเริ่มตั้งแต่ปลายเดือนพฤษภาคมถึงเดือนธันวาคม ซึ่งเป็นช่วงที่ลมมรสุมตะวันตกเฉียงใต้ พัดปกคลุมประเทศไทยทำให้ฝนตกทั่วไป และมีฝนตกหนักเป็นช่วงๆส่วนมากในช่วงเดือนพฤศจิกายน และธันวาคมจะมีฝนตกมาก

#### เขตการปกครอง

**แผนที่ตำบลเขาโร**

องค์การบริหารส่วนตำบลเขาโร แบ่งการปกครองตาม พ.ร.บ. ลักษณะการปกครองท้องที่ พ.ศ. 2457 เป็น 11 หมู่บ้าน ซึ่งอยู่ในเขตองค์การบริหารส่วนตำบลทั้งหมด ดังนี้

หมู่ที่ 1 บ้านทุ่งควาย

หมู่ที่ 2 บ้านหนองปลิง

หมู่ที่ 3 บ้านวังเต่า

หมู่ที่ 4 บ้านกงหรา

หมู่ที่ 5 บ้านเขาโร

หมู่ที่ 6 บ้านปากมูด

หมู่ที่ 7 บ้านหนองท่อม

## หมู่ที่ 8 บ้านหนองหวายฝาด

หมู่ที่ 9 บ้านควนแพ

หมู่ที่ 10 บ้านนาพรุ

หมู่ที่ 11 บ้านวังไทร

**ประชากร**

ประชากรทั้งสิ้น 10,506 คน แยกเป็น ชาย 5,222 คน หญิง 5,284 คนมีความหนาแน่นเฉลี่ย 109 คน / ตารางกิโลเมตร มีจำนวน 3,114 ครัวเรือน จำนวนหมู่บ้าน มี 11 หมู่บ้าน โดยแยกพื้นที่การ

|  |  |  |  |  |  |  |
| --- | --- | --- | --- | --- | --- | --- |
| **หมู่ที่** | **ชื่อบ้าน** | **จำนวนประชากร** | | | **จำนวนครัวเรือน** | **ชื่อผู้นำ** |
| **ชาย** | **หญิง** | รวม |
| 1 | บ้านทุ่งควาย | 517 | 534 | 1,051 | 283 | ผญ. สมใจ ชอบทำกิจ |
| 2 | บ้านหนองปลิง | 456 | 488 | 944 | 280 | ผญ. สมมุ่ง สีสว่าง |
| 3 | บ้านวังเต่า | 375 | 380 | 755 | 238 | **กำนันสุนันต์ รักษาสัตย์** |
| 4 | บ้านกงหรา | 626 | 581 | 1,207 | 317 | ผญ. กำจัด ไหมจุ้ย |
| 5 | บ้านเขาโร | 567 | 572 | 1,139 | 362 | ผญ. มาโนช รัตนบุรี |
| 6 | บ้านปากมูด | 550 | 583 | 1,133 | 341 | ผญ. วิชาญ เพียรดี |
| 7 | บ้านหนองท่อม | 578 | 609 | 1,187 | 365 | ผญ. ธนโชติ มีบัว |
| 8 | บ้านหนองหวายฝาด | 313 | 287 | 600 | 213 | ผญ. อรุณ เพชรเรือนทอง |
| 9 | บ้านควนแพ | 631 | 639 | 1,270 | 383 | ผญ. สุพล จิ้วฮวด |
| 10 | บ้านาพรุ | 256 | 270 | 526 | 143 | ผญ. พา ปราบปราม |
| 11 | บ้านวังไทร | 353 | 341 | 526 | 189 | ผญ. ฉลอง คชนาเคนทร์ |
| **รวม** | | 5,222 | 5,284 | 10,506 | **3,114** |

(ข้อมูล ณ.เดือนกุมภาพันธ์ พ.ศ. 2559 กรมการปกครอง กระทรวงมหาดไทย)

#### เศรษฐกิจ

1. การประกอบอาชีพของประชาชนส่วนใหญ่ประกอบอาชีพเกษตรกรรม โดยเฉพาะการทำสวนยางพารา อาชีพรับจ้าง ค้าขาย และอื่นๆบ้างเล็กน้อย

2. หน่วยธุรกิจในเขตองค์การบริหารส่วนตำบล

- ปั๊มน้ำมันขนาดกลาง 5 แห่ง

- ปั๊มน้ำมันขนาดเล็ก,ปั๊มหยอดเหรียญ 27 แห่ง

- ปั๊มน้ำมันขนาดใหญ่ - แห่ง

- โรงรมยาง,โรงรีดยาง 17 แห่ง

- โรงผลิตน้ำดื่ม 1 แห่ง

- อู่ซ่อมรถ 17 แห่ง

- ร้านขายของชำ 85 แห่ง

- ตลาดนัด 3 แห่ง

- ฟาร์มเลี้ยงหมู ,เลี้ยงไก่ 23 แห่ง

#### การศึกษา

ประชาชนส่วนใหญ่ในเขตองค์การบริหารส่วนตำบลอ่านออกเขียนได้ประมาณ 90% และได้รับการศึกษาในระดับประถมศึกษา มัธยมศึกษา วิทยาลัย และมหาวิทยาลัยตามลำดับมีองค์กรทางการศึกษาในพื้นที่ ดังนี้

- โรงเรียนระดับประถมศึกษา ๖ แห่ง ( สปช. )

- โรงเรียนระดับมัธยมศึกษา 2 แห่ง ( สปช. )

- โรงเรียนอนุบาล / ศูนย์พัฒนาเด็กเล็ก 4 แห่ง

#### ศาสนา

ประชาชนในพื้นที่นับถือศาสนาพุทธ 99.99 เปอร์เซ็นต์ ที่เหลือจะมีศาสนาอื่นบ้าง กระจัดกระจายอยู่ตามหมู่บ้านต่างๆ เช่น อิสลาม คริสต์ ฯ

- วัด 2 แห่ง ( วัดทุ่งควาย และวัดเขาโร)

- สำนักสงฆ์ 2 แห่ง (สำนักสงฆ์บ้านวังเต่าและสำนักสงฆ์ถ้ำเขาพลู)

#### การสาธารณสุข

- สถานีอนามัย 3 แห่ง

- ศูนย์สาธารณสุขมูลฐาน 11 แห่ง

- อัตราการมีและใช้ส้วมถูกสุขลักษณะ ร้อยละ 100

#### ความปลอดภัยในชีวิตและทรัพย์สิน

- ป้อมยามตำรวจ 1 แห่ง

#### การคมนาคม

มีถนนสายสำคัญใช้ในการสัญจรคือถนนสายทุ่งสง – บางขัน (หมายเลข 4116) ถนนสายบ่อล้อ –   
ลำทับ และถนนสายควนปลิง - เขาโร

- ถนนลูกรัง จำนวน 14 สาย

- ถนนคอนกรีต จำนวน 4 สาย

- ถนนลาดยาง จำนวน 24 สาย

- ถนนหินคลุก จำนวน 14 สาย

#### การโทรคมนาคม

- ที่ทำการไปรษณีย์โทรเลข ( เอกชน ) จำนวน 1 แห่ง

- หอกระจายข่าว จำนวน 11 แห่ง

#### การมีไฟฟ้าใช้

ทุกหมู่บ้านมีไฟฟ้าใช้ มีบางส่วนที่ยังไม่มีไฟฟ้าใช้เนื่องจากบ้านเรือนอยู่ห่างไกล การขยายเขตไฟฟ้ายังไม่ทั่วถึง และบางแห่งอยู่ระหว่างดำเนินการ

#### แหล่งน้ำธรรมชาติ

- ลำน้ำ ลำห้วย จำนวน 8 แห่ง

- ลำคลอง จำนวน 1 แห่ง

- บึง หนอง และอื่นๆ จำนวน 14 แห่ง

#### แหล่งน้ำที่สร้างขึ้น

- บ่อน้ำตื้น จำนวน 18 แห่ง

- บ่อบาดาล ( บ่อโยก ) จำนวน 18 แห่ง

- ฝาย จำนวน 3 แห่ง

- อ่างเก็บน้ำ / สระน้ำ จำนวน 5 แห่ง

- ประปาหมู่บ้าน จำนวน 11 แห่ง

#### ทรัพยากรธรรมชาติ

- สวนป่า ( ป่าเกาะธง,ป่าหนองคล้า )

- ทุ่งเลี้ยงสัตว์ ( ทุ่งควนเหล็ก,ทุ่งไสหงส์ )

**แหล่งท่องเที่ยว**

* วัดเขาโร (เป็นวัดเก่าแก่)
* ถ้ำเขาพลู
* สระน้ำพรุจูด
* ศูนย์พิพิธภัณฑสถานบ้านทุ่งควาย

#### มวลชนจัดตั้ง

- ลูกเสือชาวบ้าน จำนวน 500 คน

- กนช. จำนวน 150 คน

- อพป. จำนวน 120 คน

- สรบ. จำนวน 150 คน

- อปพร. จำนวน 150 คน

- อสม. จำนวน 250 คน

- คณะกรรมการสภาเด็กและเยาวชนระดับตำบล จำนวน 15 คน

- คณะกรรมการพัฒนาสตรีหมู่บ้าน จำนวน 165 คน

- คณะกรรมการพัฒนาสตรีตำบล จำนวน 44 คน

**2.2 ข้อมูลเกี่ยวกับศักยภาพขององค์การบริหารส่วนตำบล**

**2.2.1โครงสร้างและกระบวนการบริหารงานบุคคล**

**โครงสร้างการบริหารงานขององค์การบริหารส่วนตำบลเขาโร**

**1. ฝ่ายนิติบัญญัติ (สภาองค์การบริหารส่วนตำบลเขาโร)**

ประกอบด้วยสมาชิกสภาอบต. มาจากการเลือกตั้ง จำนวน 22 คน จำนวน 11 หมู่บ้านๆละ 2 คน คัดเลือกประธานสภาฯ 1 คน รองประธานสภาฯ 1 คน และเลขานุการสภาฯ 1 คน ตามมติที่ประชุมสภาฯ

**2. ฝ่ายบริหาร**

ประกอบด้วย นายกองค์การบริหารส่วยตำบล 1 คน และนายกองค์การบริหารส่วนตำบลเป็นผู้แต่งตั้งรองนายกองค์การบริหารส่วนตำบล 2 คน เลขานุการนายกองค์การบริหารส่วนตำบล 1 คน

นายไพรัตน์ รักษ์พงศ์

นายกอบต.เขาโร

นายเสริมศักดิ์ รักษาแก้ว

รองนายกอบต. เขาโร

นายบุญชวน สังขโชติ

รองนายกอบต.เขาโร

นายมนตรี บัวทิพย์

เลขานุการนายกอบต.เขาโร

**โครงสร้างส่วนราชการ อบต.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ลำดับ** | **ส่วนราชการในสังกัด** | **จำนวนบุคลากร** | | | | | | | |
| **ข้าราชการ** | | **ลูกจ้างประจำ** | | **พนักงานจ้าง** | | **รวม** | |
| ตามกรอบ | ครองตำแหน่ง | ตามกรอบ | ครองตำแหน่ง | ตามกรอบ | ครองตำแหน่ง | ตามกรอบ | ครองตำแหน่ง |
| 1. | องค์การบริหารส่วนตำบล | 2 | 1 | - | - | - | - | 2 | 1 |
| ๒. | สำนักงานปลัด | 18 | 13 | - | - | 16 | 15 | 34 | 28 |
| 3. | กองคลัง | 7 | 5 | 1 | 1 | 2 | 2 | 10 | 8 |
| 4. | กองช่าง | 6 | 4 | - | - | 9 | 7 | 15 | 11 |

**2.2.2 สถานะทางการคลังของเทศบาล**

องค์การบริหารส่วนตำบลเขาโร มีรายรับ – รายจ่าย ประจำปีงบประมาณ 255๘ ดังนี้

**รายรับ**

|  |  |
| --- | --- |
| **รายการ** | **งบประมาณ (บาท)** |
| หมวดภาษีอากร | 259,103.63 |
| หมวดค่าธรรมเนียมค่าปรับและใบอนุญาต | 232,057.70 |
| รายได้จากทรัพย์สิน | 181,959.97 |
| รายได้จากสาธารณูปโภคและการพาณิชย์ | 108,2721 |
| รายได้เบ็ดเตล็ด | 97,490 |
| รายได้ที่รัฐบาลเก็บแล้วจัดสรรให้อปท. | 21,252,227.49 |
| รายได้ที่รัฐบาลอุดหนุนให้ อปท. | 14,619,084 |
| เงินอุดหนุนที่รัฐบาลให้โดยระบุวัตถุประสงค์ | 135,41702 |
| **รวมรายรับทั้งสิ้น** | **51,266,345.79** |

**รายจ่าย**

|  |  |
| --- | --- |
| **รายการ** | **งบประมาณ (บาท)** |
| งบกลาง | 772,310 |
| งบบุคลากร | 9,787,120 |
| งบดำเนินการ | 10,468,592.94 |
| งบลงทุน | 707,9910 |
| งบรายจ่ายอื่น | 25,000 |
| งบเงินอุดหนุน | 3,461,500 |
| **รวมรายจ่ายทั้งสิ้น** | **31,594,432.94** |

**2.2.3 เครื่องมือและอุปกรณ์ต่างๆ**

องค์การบริหารส่วนตำบลเขาโร มีเครื่องมือและอุปกรณ์สนับสนุนการปฏิบัติงาน ดังนี้

|  |  |  |
| --- | --- | --- |
| **ลำดับที่** | **รายการ** | **จำนวน** |
| ๑ | คอมพิวเตอร์ | 22 เครื่อง |
| ๒ | เครื่องโทรสาร | 1 เครื่อง |
| ๓ | เครื่องถ่ายเอกสาร | ๑ เครื่อง |
| ๔ | รถยนต์ | 2 คัน |
| ๕ | รถจักรยานยนต์ | 2 คัน |
| ๖ | รถยนต์บรรทุกน้ำ | ๑ คัน |
| ๗ | โปรเจคเตอร์ | 1 เครื่อง |
| ๘ | กล้องถ่ายรูปดิจิตอล | 2 เครื่อง |
| ๙ | โต๊ะทำงาน | 24 ตัว |
| ๑๐ | เครื่องฉายภาพ 3 มิติ | 1 ตัว |
| ๑๑ | เครื่องตบดิน | 1 เครื่อง |
| ๑๒ | เครื่องตัดหญ้า | ๔เครื่อง |
| ๑๓ | เครื่องพิมพ์ | ๑5 เครื่อง |
| ๑๔ | เครื่องคำนวณไฟฟ้า | ๑ เครื่อง |
| ๑๕ | เครื่องคิดเลขไฟฟ้า | 2 เครื่อง |
| ๑๖ | ตู้เหล็ก 15 ลิ้นชัก | 6 ตู้ |
| ๑๗ | ตู้เหล็ก 4 ชิ้นชัก | 5 ตู้ |
| ๑๘ | ตู้เหล็ก 2 ประตู | ๑8 ตู้ |
| ๑๙ | ตู้กระจกบานเลื่อน | 36 ตู้ |
| ๒๐ | เครื่องขัดพื้น | ๑ เครื่อง |
| ๒๑ | เครื่องปรับอากาศ | ๑6 เครื่อง |

**2.3จุดยืนทางยุทธศาสตร์ (Positioning) ขององค์การบริหารส่วนตำบลเขาโร**

องค์การบริหารส่วนตำบลเขาโร มีจุดเด่นและจุดแข็ง ดังนี้

2.3.1 มีการเกษตรที่เป็นฐานหลักที่สามารถรองรับวิกฤตเศรษฐกิจได้ เป็นแหล่งผลิตอาหารที่สำคัญ

2.3.2 มีภูมิประเทศและอากาศรวมทั้งสภาวะแวดล้อมที่เหมาะแก่การทำการเกษตร

2.3.3 มีโครงการคมนาคมขนส่ง สามารถติดต่อได้ตลอดพื้นที่ทั้งจังหวัด มีถนนสายหลักตัดผ่าน

2.3.4 มีสินค้าพื้นเมืองของตำบลและพื้นที่ใกล้เคียง เช่น ข้าวไร่ เครื่องแกง เป็นต้น

ฉะนั้น ด้วยสภาพพื้นที่องค์การบริหารส่วนตำบลเขาโรที่มีความอุดมสมบูรณ์ ทั้งทรัพยากรธรรมชาติและปัจจัยที่เอื้อต่างๆ จึงเหมาะแก่การทำการเกษตร **จึงกำหนดจุดยีนทางยุทธศาสตร์ (Positioning) ของตำบลเขาโร**

**“ เป็นเมืองน่าอยู่ สาธารณูปโภคขั้นพื้นฐานครอบคลุมทุกพื้นที่ มีภูมิคุ้มกันทางสังคมเพื่อให้ชุมชนมีรากฐานที่เข้มแข็ง “**